wickkiey/tamil-wikipedia-chunked huggingface dataset:
# டாமன்சாரா உத்தாமா

## வரலாறு

### சாலைகள் அமைப்பின் தாக்கங்கள்

டாமன்சாரா உத்தாமா சற்று அமைதியான; ஒதுக்குப்புறமான இடமாகக் கருதப் படுகிறது. இருப்பினும், அண்மையில் இந்த நகர்ப்புறத்திற்கு அருகில்;  
- டாமன்சாரா - பூச்சோங் விரைவுச்சாலை;
- இஸ்பிரிண்ட் விரைவுச்சாலை;
- கிள்ளான் பள்ளத்தாக்கு புதிய விரைவுச்சாலை  
ஆகிய மூன்று சாலை அமைப்புகள் உருவாக்கப்பட்டு விட்டன. அதனால் இங்குள்ள மக்களும் அதன் தாக்கத்தை எதிர்கொண்டு வருகின்றனர்.  
டாமன்சாரா உத்தாமாவில் வசிக்கும் பெரும்பான்மையான மக்கள் சீனர்; மலாய் இனத்தைச் சேர்ந்தவர்கள். பெரும்பாலும் நடுத்தர வருமானம் அல்லது மேல் வருமானம் கொண்டவர்கள். இவர்களில் பலர் இந்தப் பகுதியில் பல ஆண்டுகளாக வாழ்ந்து வருகின்றனர்.  
இந்த இடத்தின் அமைப்பு; மற்றும் நெடுஞ்சாலைகளுடனான நல்ல இணைப்பு போன்ற காரணங்களினால் இங்குள்ள வீடுகளின் விலையும் எப்போதும் அதிகரித்தவாறு உள்ளது.
# டாமன்சாரா உத்தாமா

## போக்குவரத்து

டாமன்சாரா உத்தாமா நகர்ப் பகுதியை அணுகுவதற்கு மூன்று நெடுஞ்சாலைகள் உள்ளன. அவையாவன:  
- டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*  
- இசுபிரிண்ட் விரைவுச்சாலை *(Sprint Expressway - SPRINT);*  
- கிள்ளான் பள்ளத்தாக்கு புதிய விரைவுச்சாலை *(New Klang Valley Expressway - NKVE):*
# ஏகலைவன் கல்வி அறக்கட்டளை

**ஏகலைவன் கல்வி அறக்கட்டளை** (Ekal Vidyalaya Foundation), மலைவாழ் பழங்குடியின மாணவர்களின் கல்வி மேம்பாட்டிற்காக செயல்படும் தொண்டு நிறுவனம் ஆகும். 1999-2020ஆம் ஆண்டு முதல் ஏகலைவன் கல்வி அறக்கட்டளை இந்திய அரசு நிதியுதவி செய்கிறது.மகாபாரதம் காப்பியத்தில் வரும் வேட்டுவ சமூக மாணவரான ஏகலைவன் பெயரால் இந்த அறக்கட்டளை இயங்குகிறது. ராஷ்டிரிய சுயம்சேவாக் சங்கத்தின் நான்காவது தலைவராக செயல்பட்ட மதுகர் தத்தாத்திரேய தேவ்ரசின் தம்பி பாபுராவ் தேவ்ரஸ் மற்றும் *சியாம் குப்தா* ஆகியோரால் இந்த அறக்கட்டளை 1986ம் ஆண்டில் இந்தியாவின் ஜார்கண்ட் மாநிலத்தின் கும்லா மாவட்டத்தில் நிறுவப்பட்டது. இந்த அமைப்பு மலைவாழ் பழங்குடிகள் வாழும் இடங்களில் ஓராசிரியர் பள்ளிக்கூடங்கள் நடத்துகிறது.  
ஏகலைவன் அறக்கட்டளை சார்பில் ஆகஸ்டு 2020 வரை இந்தியா முழுவதும் 102753 பள்ளிக்கூடங்கள் இயங்குகிறது. அதில் 2100 பள்ளிகள் வடகிழக்கு இந்தியாவில் செயல்படுகிறது. 2020ஆம் ஆண்டில் ஏகலைவன் கல்வி அறக்கட்டளை சார்பில் இந்தியாவில் 1,02,753 பள்ளிக்கூடங்கள் இயங்குகிறது. ஏகலைவன் கல்வி அறக்கட்டளை நோக்கம் 2030ம் ஆண்டிற்குள் இந்தியா முழுவதும் 2 இலட்சம் கிராமங்களில் துவக்கப் பள்ளிக்கூடங்கள் நிறுவதாகும்.  
1996ம் ஆண்டில் நேபாள நாட்டின் 54 மலை மாவட்டங்களில் ஏகலைவன் கல்வி அறக்கட்டளை திட்டம் அறிமுகப்படுத்தப்பட்டது. தற்போது நேபாளத்தில் மலைப்பகுதிகளில் 2,310 துவக்கப் பள்ளிக்கூடங்களில் 60,995 மாணவர்கள் கல்வி பயில்கிறார்கள்.
# ஏகலைவன் கல்வி அறக்கட்டளை

## செயற்பாடுகள்

### கல்வி

ஏகலைவன் கல்வி அறக்கட்டளை 6 முதல் 14 வரையான பழங்குடியின குழந்தைகளுக்கு ஐந்தாண்டு முறை-சாராத இலவசக் கல்வி வழங்குகிறது. மேலும் இந்த அறக்கட்டளை மாதந்தோறும் மலைவாழ் மக்களுக்கு ஊரக வளர்ச்சி, உள்ளூர் பிரச்சனைகள் மற்றும் உடல் நலம் குறித்து விழிப்புணர்வு ஊட்டுகிறது.
# கேகன் பறக்கும் அணில்

**கேகன் பறக்கும் அணில்** (*Hagen's flying squirrel*)(*பெட்டினோமிசு கெகெனி*) என்பது இசுகுரிடே குடும்பத்தில் உள்ள கொறிக்கும் சிற்றினமாகும்.
# கேகன் பறக்கும் அணில்

## வாழிடம்

இது இந்தோனேசியாவில் மட்டுமே காணப்படும் அகணிய உயிரி. இந்தோனேசியாவின் மேற்கு கலிமந்தன் மற்றும் சுமத்ராவில் இது காணப்படுகிறது.  
இதன் காதுகளுக்கு முன்னும் பின்னும் நீண்ட, கடினமான முடிகள் உள்ளன. இதன் வால் அடர்த்தியான மயிருடன், மேலே கறுப்பு-சிவப்பு நிறமாகவும், கீழே கறுப்பு-சிவப்பு நுனிகளைக் கொண்டதாகவும் இருக்கும்.
# மிண்டனாவோ பறக்கும் அணில்

**மிண்டனாவோ பறக்கும் அணில்** (*Mindanao flying squirrel*)(***பெட்டினோமிசு மைண்டானென்சிசு***) என்பது பிலிப்பீன்சு உள்ள ஒரு பொதுவான அணில் சிற்றினமாகும். மிண்டனாவோ பறக்கும் அணில் இரவாடுதல் வகையினைச் சார்ந்தது. இது மரங்களில் வாழும் தன்மையுடையது.
# மிண்டனாவோ பறக்கும் அணில்

## வாழிடம்

மிண்டனாவோ பறக்கும் அணில் 500 - 1600 மீ உயரத்தில் உள்ள ஈரமான வெப்பமண்டல மற்றும் மிதவெப்பமண்டல முதன்மை காடுகளில் காணப்படும்.
# சிபெருத் பறக்கும் அணில்

**சிபெருத் பறக்கும் அணில்** (*Siberut flying squirrel*)(***பெட்டினோமிசு லுஜென்சு***) என்பது சையூரிடே குடும்பத்தில் உள்ள கொறிணி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.
# ஜூலியஸ் நைரேரே

**ஜூலியஸ் நைரேரே** (Julius Kambarage Nyerere) (பிறப்பு:13 ஏப்ரல் 1922 – இறப்பு:14 அக்டோபர் 1999) தான்சானியா விடுதலை இயக்க வீரரும், ஆசிரியரும், அரசியல்வாதியும் ஆவார். இவர் 1954 முதல் 1977 முடிய தங்கனீக்கா ஆப்பிரிக்கன் தேசிய யூனியன் கட்சி மற்றும் 1977 முதல் 1999 முடிய சாமா சா மபின்டுசி கட்சியின் தலைவராக செயல்பட்டவர். ஜூலியஸ் நைரேரே 1961 முதல் 1964 முடிய தங்கனீக்காவின் பிரதம அமைச்சராக, பின் 1964 முதல் 1985 முடிய தான்சானியாவின் அதிபராகவும் பணியாற்றியவர். இவர் லெனின் அமைதிப் பரிசு மற்றும் காந்தி அமைதிப் பரிசுகளை வென்றவர்.
# மீசையுடைய பறக்கும் அணில்

**மீசையுடைய பறக்கும் அணில்** (*Whiskered flying squirrel*)(*பெட்டினோமிசு ஜெனிபார்பிசு*) என்பது பறக்கும் அணில் சிற்றினமாகும். இது இந்தோனேசியா மற்றும் மலேசியாவில் காணப்படுகிறது.
# மீசையுடைய பறக்கும் அணில்

## வாழிடம்

மீசையுடைய பறக்கும் அணில், தாழ்நில மற்றும் மலை முதன்மை காடுகள் மற்றும் முதிர்ந்த இரண்டாம் நிலை காடுகளில் அரிதாகவே காணப்படும். மேற்கு தீபகற்ப மலேசியாவில் இந்த சிற்றினம் சில சமயங்களில் பழத்தோட்டங்களில் காணப்படுகிறது. மேலும் வடக்கு போர்னியோவில் இது பீட் சதுப்பு காடுகளிலிருந்தும் அறியப்படுகிறது.
# மீசையுடைய பறக்கும் அணில்

## விளக்கம்

இந்த அணிலின் முக்கிய தனித்துவமான அம்சம், கண்ணுக்குப் பின்னால் காணப்படும் சிறிய, அரிதான உரோமங்களாகும்.  
இதன் உடல் ரோமங்கள் சிவப்பு-பழுப்பு நிறமாகவும். கீழ் முதுகு மற்றும் சாய்வுப் பகுதி 'தங்க-இளஞ்சிவப்பு' நிறமாகவும் இருக்கும். இதன் அடிப்பகுதி உரோமங்கள் சாம்பல் நிறத்தில் காணப்படும். மேலும் இதன் தொண்டை மற்றும் வயிற்றுப் பகுதி உரோமங்கள் வெளிர் அல்லது மந்தமான ஆரஞ்சு-மெழுகு தோலுடன் காணப்படும். தோற்செட்டை அல்லது சறுக்கும் சவ்வு, வெள்ளை முனைகள் கொண்டது. இதன் வால் சிவப்பு கலந்த பழுப்பு நிறத்தில் இருக்கும்.
# சன்னகிரி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | குண்டூர் ருத்ரப்பா | இந்திய தேசிய காங்கிரஸ் |  |
| 1962 |  |  |  |
| 1967 | என். ஜி. ஹாலப்பா | சம்யுக்தா சோசலிச கட்சி |  |
| 1972 | இந்திய தேசிய காங்கிரஸ் |  |  |
| 1978 | ஜே. ஹெச். படேல் | ஜனதா கட்சி |  |
| 1983 |  |  |  |
| 1985 |  |  |  |
| 1989 | என். ஜி. ஹாலப்பா | இந்திய தேசிய காங்கிரஸ் |  |
| 1994 | ஜே. ஹெச். படேல் | ஜனதா தளம் |  |
| 1999 | வட்னால் ராஜண்ணா | சுயேச்சை |  |
| 2004 | மகிமா ஜெ. பட்டேல் | மதச்சார்பற்ற ஜனதா தளம் |  |
| 2008 | கே. மாடால் விருபாக்சப்பா | பாரதிய ஜனதா கட்சி |  |
| 2013 | வட்னால் ராஜண்ணா | இந்திய தேசிய காங்கிரஸ் |  |
| 2018 | கே. மாடால் விருபாக்சப்பா | பாரதிய ஜனதா கட்சி |  |
| 2023 | பசவராஜு வி. சிவகங்கா | இந்திய தேசிய காங்கிரஸ் | } |
# சஞ்சீவ் சௌராசியா

**சஞ்சீவ் சௌராசியா** (*Sanjiv Chaurasiya*) இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2015 மற்றும் 2020 பீகார் சட்டமன்றத் தேர்தலில் பாரதிய ஜனதா கட்சியின் வேட்பாளராக திகா சட்டமன்றத் தொகுதியில் போட்டியிட்டு சட்டமன்ற உறுப்பினராகப் பீகார் சட்டமன்றத்திற்குத் தேர்ந்தெடுக்கப்பட்டார். முனைவர் பட்டம் பெற்றுள்ள சௌராசியா தேர்தலில் போட்டியிடுவதற்கு முன்னர் ராஞ்சியில் உள்ள எசு. எசு. நினைவுக் கல்லூரியில் உதவிப்பேராசிரியராகப் பணிபுரிந்தார்.
# லியோ

***லியோ*** (*Leo: Bloody Sweet*) என்பது 2023ஆம் ஆண்டில் எஸ். எஸ். லலித்குமார் தயாரிப்பில், லோகேஷ் கனகராஜ் எழுதி இயக்கிய இந்தியத் தமிழ் அதிரடித் திரைப்படம் ஆகும். இப்படத்தில் விஜய், திரிசா ஆகியோர் முதன்மைக் கதாப்பாத்திரங்களில் நடித்துள்ளார்கள். இத்திரைப்படத்தின் தொலைக்காட்சி உரிமையை சன் டிவி வாங்கியுள்ளது.
# ஆஸ் அவென்ச்சுராஸ் டி குய் ஈ எஸ்டோபா

## பாத்திரங்கள்

- **குய் "இகுய்ன்ஹோ"** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் வெஸ்ட் ஹைலேண்ட் ஒயிட் டெரியர்.
- **எஸ்டோபா** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பெரிய சாம்பல் நாய் மற்றும் குய்யின் சிறந்த நண்பன்.
- **குரோக்கெட் ஸ்பானியல்** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பழுப்பு இங்க்லிஷ் காக்கர் ஸ்பானியல் மற்றும் குய்யின் பெண் நண்பர்.
- **பிதிபூரோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிட்புல் மற்றும் குய்யின் நண்பன் மற்றும் போட்டியாளர்.
- **டோனா இகுய்ல்டா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு வெஸ்ட் ஹைலேண்ட் ஒயிட் டெரியர் மற்றும் குய்யின் தாய்.
- **ஃபிஃபிவெலின்ஹா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் பெண்.
- **ரிபால்டோ "ரிபா"** (என்கிற கதாப்பாத்திரத்திற்கு குரல் கொடுத்தவர் ஆர்லி கார்டோசோ) ஒரு சுண்டெலி.
- **ரோக்கெட் ஸ்பானியல்** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பிரஞ்சு ஸ்பானியல்.
- **புரோபெசோரா ஜராராகா** (என்கிற கதாப்பாத்திரத்திற்கு குரல் கொடுத்தவர் ரிக்கார்டோ ஐடர்) ஒரு பாம்பு.
- **பிதிபேலா** ஒரு பிட்புல் மற்றும் பிதிபூரோவின் பெண் நண்பர்.
- **பிதபலின்ஹா** ஒரு சிறிய பிட்புல் மற்றும் பிதிபூரோவின் தம்பி.
- **ஜய்மின்ஹோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மாணவர் பன்றி.
- **நெர்ட்சன்** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு சிறுவன் மற்றும் குய்யின் அண்டை.
- **இர்மாவோஜாவோ** ஒரு பெரிய நாய்.
- **ஜஸ்டின் பிபெலோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மஞ்சள் பறவை மற்றும் ஜஸ்டின் பீபரின் நையாண்டி.
- **லிவியா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு மாணவர் நாய்.
- **பேர்டி** ஒரு சிவப்பு பறவை.
- **டுடோர்** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மருத்துவர்.
- **ஜாக் பெ டி'கறி** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிரஞ்சு இளஞ்சிவப்பு நாய்.
# பரங்கிப்பேட்டை வரதராஜப் பெருமாள் கோயில்

**பரங்கிப்பேட்டை வரதராஜ பெருமாள் கோயில்** என்பது கடலூர் மாவட்டம் பரங்கிப்பேட்டையில் அமைந்துள்ள ஒரு பெருமாள் கோயிலாகும். இக்கோயில் பரங்கிப்பேட்டை பேருந்து நிலையத்துக்கு அருகில் அமைந்துள்ளது.
# பரங்கிப்பேட்டை வரதராஜப் பெருமாள் கோயில்

## தொன்மம்

கஜேந்திரமோட்சம் பெற்ற தலமாக இது கருதப்படுகிறது. திருவயீந்தபுரம் தேவநாதசுவாமியின் விருப்பமான தலம் என்று கூறப்படுகிறது.
# பரங்கிப்பேட்டை வரதராஜப் பெருமாள் கோயில்

## சிறப்புகள்

நெற்றிக் கண் என்பது சிவனின் அம்சம். ஆனால் இங்கு கருவறையில் உள்ள பெருமாளுக்கு நெற்றிக் கண் உள்ளது. இதனால் *இருவராகிய ஒருவர்* என்ற திருப்பெயர் இத்தல இறைவனுக்கு உண்டு. இத்தல இறைவன் சீதேவி, பூதேவி உடனுறைபவராக உள்ளார். சித்திரை மாதம் முதல் ஆடி மாதம் வரை கோடைக்காலத்தில் மூலவருக்குத் தைலக் காப்பு சாற்றப்படுகிறது. இத்தல தீர்த்தம் கஜேந்திர புஷ்கரணி என்று அழைக்கபடுகிறது.
# பரங்கிப்பேட்டை வரதராஜப் பெருமாள் கோயில்

## வழிபாடு

அத்த நாளன்று பெருமாளுக்கு சிறப்பு திருமஞ்சனம் செய்யப்படுகிறது. சித்திரைத்திங்கள் பிறப்பன்று கருடசேவை நடத்தப்படுகிறது. அந்நிகழ்வில் ஏராளமான பக்தர்கள் கலந்து கொள்வார்கள். சித்திரை முழுநிலவன்று பெருமாளின் உற்சவம் மாடவீதிகளின் வழியாக நடக்கும். வைகாசி மாதம் சஷ்டி திதியில் வசந்த உற்சவம் நடக்கும். வைகாசி மாதம் துவங்கி ஆனி, ஆடி மாதங்கள் என 48 நாட்கள் கோயிலில் விஷ்ணு சஹஸ்ரநாமம் பாராயணம் செய்யபடுகிறது. ஆடிப் பூரத்தன்று கஜேந்திர வரதருக்கு சிறப்பு திருமஞ்சனம், கோகுலாஷ்டமி அன்று சுவாமி புறப்பாடு, அன்று மாலை உறியடி உற்சவம் போன்றவை நடைபெறுகின்றன.  
புரட்டாசி மாதம் முழுக்க இக்கோயிலின் மூலவர் திருப்பதி வேங்கடவன் கோலத்தில் மஞ்சள் பட்டு உடுத்தி காட்சியளிப்பார். இந்த மாதம் திருப்பதி பெருமாளுக்கு செய்யப்படும் அனைத்து சேவைகளும் இவருக்கு செய்யப்படும். நவராத்திரி உற்சவத்தில் பத்ததாம் நாள் கஜேந்திர வரதர் குதிரை வாகனத்தில் சென்று அம்பு போட்டுவிட்டு வருவார். தீபாவளி, திருக்கார்த்திகை நாட்களில் சிறப்பு வழிபாடு நடத்தப்படுகின்றனது. மார்கழியில் சிறப்பு பூசை, தனுர் மாத பூசை, வைகுண்ட ஏகாதசி அன்று பரம்பத வாசல் திறப்பு, மாசிமக தீர்த்தவாரி, பங்குனியில் திருக்கல்யாணம் போன்றவை நடத்தப்படுகின்றன.
# போர்னிய கருப்பு மேக்பை

**போர்னிய கருப்பு மேக்பை** (*Bornean black magpie*)(*பிளாட்டிசுமுரசு அடெரிமசு*), என்பது கருப்பு கொண்டை மேக்பை என்றும் அழைக்கப்படுகிறது. இது கோர்விடே குடும்பத்தில் உள்ள ஒரு வால் காகம் ஆகும். இது தென்கிழக்காசிய தீவான போர்னியோவில் மட்டுமே காணப்படும் அகணிய உயிரி ஆகும்.
# போர்னிய கருப்பு மேக்பை

## வகைப்பாட்டியல்

போர்னிய கருப்பு மேக்பை முன்பு தனித்துவமான துணையினமாகக் கருதப்பட்டது. ஆனால் சமீபத்திய திருத்தங்கள் இதை முழு சிற்றினமாக *பிளாடிசுமுரசு அடெரிமசு என* பிளாட்டிசுமுரசு பேரினத்தின் கீழ் வைக்கப்பட்டது.
# போர்னிய கருப்பு மேக்பை

## விளக்கம்

போர்னிய கருப்பு மேக்பை சுமார் 43 செ. மீ. நீளமுடையது. இது ஒரு நீண்ட, பரந்த மற்றும் வரிகளுடன் கூடிய வாலும், தடிமனான கருப்பு நிற அலகினையும், உயரமான, மிருதுவான முகட்டினையும், கருப்பு நிறக் கால்கள் மற்றும் பாதங்களுடன், சிவப்பு கருவிழிகளையும் கொண்டது. இதன் அனைத்து இறகுகளும் கருப்பு நிறமுடையது. இது பரிந்துரைக்கப்பட்ட துணையினங்களை விட உயரமான முகட்டினையும் வெண்ணிற இறக்கை திட்டு இன்றி காணப்படும்.
# போர்னிய கருப்பு மேக்பை

## நடத்தை

போர்னிய கருப்பு மேக்பை அடிக்கடி ஒலி எழுப்பும் கூட்டமாக வாழும் பறவையாகும். இது பெரும்பாலும் குடும்பமாக உணவினைத் தேடும். போர்னிய கருப்பு மேக்பை பலவிதமான விசில் மற்றும் அரட்டை அழைப்புகளைக் கொண்டுள்ளது. இது ஒரு தனித்துவமான குறைந்த துடிக்கும் *ஹூ* அல்லது *பூபூபூ* ஒலியை உருவாக்கும் .
# போர்னிய கருப்பு மேக்பை

## நடத்தை

### கூடு

செப்டம்பர் 1981-ல் டேபின் வனவிலங்கு காப்பகத்தில் கண்டுபிடிக்கப்பட்ட ஒரு கூட்டின் அளவானது சுமார் 20 செ. மீ. என விவரிக்கப்பட்டது. இக்கூடானது ஒரு சிறிய மரம் ஒன்றில் குச்சிகளால் சுமார் 8 மீ. உயரத்தில் கட்டப்பட்டிருந்தது.
# போர்னிய கருப்பு மேக்பை

## நடத்தை

### உணவு

போர்னிய கருப்பு மேக்பை மரங்களில் வாழும் வாழ்க்கையினைக் கொண்டது. இது இலைகள், பூச்சிகள்,பழங்கள், சிறிய பாலூட்டிகள் மற்றும் ஊர்வனவற்றையும் உணவாக எடுத்துக்கொள்கிறது.
# போர்னிய கருப்பு மேக்பை

## பரவலும் வாழ்விடமும்

போர்னிய கருப்பு மேக்பை போர்னியோவின் தாழ்நிலங்களில் கடல் மட்டத்திலிருந்து சுமார் 300 மீட்டர் உயரத்தில் காணப்படுகிறது. இது *திப்டெரோகார்ப்*, *கெரங்காசு* மற்றும் பீட் சதுப்பு காடு உள்ளிட்ட முதன்மை காடுகளில் வாழ்கிறது. மேலும் இது இரண்டாம் நிலை காடுகளிலும், அதிகமாக வளர்ந்த மரத்தோட்டங்கள் மற்றும் புதர்க்காடுகளிலும் காணப்படுகிறது.
# மலேய கருப்பு மேக்பை

**மலேய** **கருப்பு மேக்பை** (*Malayan black magpie*)(***பிளாட்டிசுமுரசு லுகோப்டெரசு***) என்பது கோர்விடே குடும்பத்தில் உள்ள ஒரு பறவை சிற்றினம் ஆகும். இதன் பெயர் இருந்தபோதிலும், இது ஒரு மேக்பை அல்லது நீண்ட காலமாக நம்பப்பட்டபடி, ஒரு ஜெய் அல்ல, ஆனால் ஒரு வால் காகம் ஆகும். வால்காகம் என்பது மேக்பை போலவே புறத்தோற்றமுடைய தனித்துவமான குழுவாகும்.
# மலேய கருப்பு மேக்பை

## பரவலும் வாழ்விடமும்

மலேய கருப்பு மேக்பை புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. போர்னிய கருப்பு மேக்பை (*பிளாட்டிசுமுரசு அடெரிமசு*) முன்பு இதன் துணையினமாகக் கருதப்பட்டது. மலேய கருப்பு மாக்பியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பெட்டினோமிசு

***பெட்டினோமிசு*** (*Petinomys*) என்பது பறக்கும் அணில் பேரினமாகும். இவை பொதுவாக **குள்ள பறக்கும் அணில்கள்** என்றும் அழைக்கப்படுகின்றன.  
சையூரிடே குடும்பத்தினைச் சார்ந்த *பெட்டினோமிசு* பேரினத்தில் 8 சிற்றினங்கள் உள்ளன. இவை ஆசியாவைச் சேர்ந்தவை.  
இந்தப் பேரினத்தில் அடங்கும் சிற்றினங்கள்:  
- பேசிலன் பறக்கும் அணில் (*பெட்டினோமிசு கிரினிடசு*)
- திருவிதாங்கூர் பறக்கும் அணில் (*பெட்டினோமிசு பசுகோகாபில்லசு*)
- மீசையுடைய பறக்கும் அணில் (*பெட்டினோமிசு ஜெனிபார்பிசு*)
- கேகன் பறக்கும் அணில் (*பெட்டினோமிசு கெகெனி*)
- சிபெருத் பறக்கும் அணில் (*பெட்டினோமிசு லுஜென்சு*)
- மிண்டனாவோ பறக்கும் அணில் (*பெட்டினோமிசு மைண்டானென்சிசு*)
- அம்பு பறக்கும் அணில் (*பெட்டினோமிசு சாகிட்டா*)
- தெம்மினக் பறக்கும் அணில் (*பெட்டினோமிசு செட்டோசசு*)
- வோர்டர்மேன் பறக்கும் அணில் (*பெட்டினோமிசு வோர்டர்மன்னி*)
# பிரசியோடைமியம்(III) நைட்ரைடு

**பிரசியோடைமியம்((III)) நைட்ரைடு** (*Praseodymium(III) nitride*) PrN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு பிரசியோடைமியமும் நைட்ரசனும் சேர்ந்து வினைபுரிவதால் உருவாகிறது. கருப்பு நிறப் படிகங்களாக உருவாகும் இது தண்ணீரில் கரையும்.
# பிரசியோடைமியம்(III) நைட்ரைடு

## தயாரிப்பு

பிரசியோடைமியத்தையும் நைட்ரசனையும் சேர்த்து சூடுபடுத்தினால் பிரசியோடைமியம்((III)) நைட்ரைடு உருவாகிறது :
::2 Pr + N<sub>2</sub> ---> 2 PrN  
பிரசியோடைமியத்துடன் அம்மோனியாவைச் சேர்த்து சூடுபடுத்தினாலும் பிரசியோடைமியம்((III)) நைட்ரைடு உருவாகிறது :
::2 Pr + 2 NH<sub>3</sub> ---> 2 PrN + 3H<sub>2</sub>
# பிரசியோடைமியம்(III) நைட்ரைடு

## பண்புகள்

பிரசியோடைமியம்((III)) நைட்ரைடு கனசதுர அமைப்பில் இடக்குழு Fm3m, a = 0.5165 நானோமீட்டர், Z = 4, செல் அளவுருக்களுடன் கருப்பு நிற படிகங்களாக உருவாகிறது. இதன் அமைப்பு சோடியம் குளோரைடு உப்பின் கட்டமைப்பை போன்றதாகும்.  
இச்சேர்மம் தண்ணீருடன் உடனடியாக நீராற்பகுக்கப்டுகிறது. அமிலங்களுடன் வினைபுரிகிறது.
# பிரசியோடைமியம்(III) நைட்ரைடு

## பயன்கள்

பிரசியோடைமியம்((III)) நைட்ரைடு உயர்நிலை மின்சாரம் மற்றும் குறைக்கடத்தி தயாரிப்புகளில் பயன்படுத்தப்படுகிறது. பாசுபரை உற்பத்தி செய்வதற்கான மூலப்பொருளாகவும் பயன்படுத்தப்படுகிறது. மேலும் இது ஒரு காந்தப் பொருளாகவும், திட அடுக்குகளின் இலக்குப் பொருளாகவும் பயன்படுத்தப்படுகிறது.
# பிரசியோடைமியம்((III)) பெர்குளோரேட்டு

## தயாரிப்பு

பிரசியோடைமியம்(III,IV) ஆக்சைடில் இருந்து பிரசியோடைமியம்((III)) பெர்குளோரேட்டைத் தயாரிக்கலாம். பிரசியோடைமியம்(III,IV) ஆக்சைடை சிறிது அதிகப்படியான ஐதரோகுளோரிக் அமிலத்தில் கரைத்து, சிறிதளவு ஐதரசன் பெராக்சைடைச் சேர்த்து பிரசியோடைமியம்((III)) பெர்குளோரேட்டு தயாரிக்கப்படுகிறது.
# பிரசியோடைமியம்((III)) பெர்குளோரேட்டு

## பண்புகள்

பிரசியோடைமியம்((III)) பெர்குளோரேட்டு 1:1 மற்றும் 1:2 என்ற விகிதவியல் அளவுகளில்  
}}
# பரமேசுவரன் கிருட்டிணன் குட்டி நாயர்

**பரமேசுவரன் கிருட்டிணன் குட்டி நாயர்** (*Parameswaran Krishnan Kutty Nair*) இந்தியாவைச் சேர்ந்த ஒரு தொல் மகரந்தத்தூள் இயல் அறிஞராவார். 1930 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். தாவர இனப்பெருக்க உயிரியலிலும் பூக்கும் தாவரங்களின் தோற்றம் மற்றும் பரிணாம வளர்ச்சி குறித்த கோட்பாட்டிற்காகவும் சிறப்பாக நினைவு கூரப்பட்டார். சுற்றுச்சூழல் வள ஆராய்ச்சி மையத்தின் நிறுவன இயக்குநராகப் பணியாற்றினார். "இந்திய தொல் மகரந்தத்தூள் இயலலின் தந்தை" என்று கருதப்பட்டார். 2017 ஆம் ஆண்டு சனவரி மாதம் 21 ஆம் தேதியன்று தன்னுடைய 87 ஆவது வயதில் காலமானார்.
# அப்துல் கபீர் ஆசாத்

**அப்துல் கபீர் ஆசாத்** (Abdul Khabeer Azad) பாக்கித்தான் நாட்டைச் சேர்ந்த ஓர் இசுலாமிய அறிஞர் ஆவார். இவர் பாக்கித்தானின் ரூட்-இ-இலால் குழுவின் தற்போதைய தலைவராக உள்ளார்.
# அப்துல் கபீர் ஆசாத்

## ஆரம்ப வாழ்க்கை மற்றும் தொழில்

இவர் பாக்கித்தானின் லாகூரில் அமைந்துள்ள புகழ்பெற்ற இசுலாமிய பாரம்பரிய பாத்சாகி பள்ளிவாசலின் முன்னாள் தலைமை *இமாமாக* இருந்த முகம்மது அப்துல் காதர் ஆசாத்தின் மகன் ஆவார். பாத்சாகி பள்ளிவாசலில் *கதீப்* ஆக இருந்தார். 30 டிசம்பர் 2020 அன்று ருயட்-இ-இலால் குழுவின் தலைவராக பாக்கித்தான் அரசாங்கத்தின் மத விவகாரங்கள் மற்றும் சர்வ சமய நல்லிணக்க அமைச்சகத்தால் முனீப்-உர்-ரகுமானைத் தொடர்ந்து நியமிக்கப்பட்டார்.
# தாரகேசுவர் சென்குப்தா

**தாரகேசுவர் சென்குப்தா** (*Tarakeshwar Sengupta*) (15 ஏப்ரல் 1905 - 16 செப்டம்பர் 1931) சிட்டகாங் ஆயுதக் களஞ்சியத் தாக்குதலில் பங்கேற்ற இந்திய சுதந்திர போராட்ட ஆர்வலர் ஆவார். அவர் *மாசுடர்டா* சூர்யா சென்னின் புரட்சிக் குழுவில் உறுப்பினராக இருந்தார்.
# தாரகேசுவர் சென்குப்தா

## ஆரம்ப கால வாழ்க்கை

தாரகேசுவர் சென்குப்தா 1905 ஆம் ஆண்டு ஏப்ரல் 15 ஆம் தேதி பிரிட்டிசு இந்தியாவின் பாரிசல் மாவட்டத்தில் உள்ள கெய்லா கிராமத்தில் தற்போது வங்காளதேசத்தில் ஒரு வங்காள நடுத்தர குடும்பத்தில் பிறந்தார். அவர் தனது குடும்ப சூழலில் தேசபக்தியின் சிந்தனையால் ஈர்க்கப்பட்டார்.
# தாரகேசுவர் சென்குப்தா

## புரட்சிகர நடவடிக்கைகள்

தாரகேசுவர் சென்குப்தா ஒரு சமூக சேவகர். சுகாந்தரின் கைலா கிளையுடன் இணைக்கப்பட்ட சங்கர் மடம் மற்றும் கைலா சேவாசுரம் ஆகியவற்றிலும் இணைக்கப்பட்டார். கைது செய்யப்ட்டு சில மாதங்கள் சிறையில் அடைக்கப்பட்டார். உப்பு சத்தியாகிரகத்தில் சேர்ந்து மீண்டும் டி.ஐ. ஆட்சியில் கைது செய்யப்பட்டு கிச்லி சிறைக்கு அனுப்பப்பட்டார்.
# தாரகேசுவர் சென்குப்தா

## இறப்பு

1931 ஆம் ஆண்டு செப்டம்பர் மாதம் 16 ஆம் தேதி அன்று ,கிச்லி தடுப்பு முகாமில் சந்தோசு குமார் மித்ராவுடன் சேர்த்து தாரகேசுவர் சென்குப்தாவை காவல் துறையினர் சுட்டுக் கொன்றனர்.
# நரேந்திர மோகன் சென்

**நரேந்திர மோகன் சென்** (*Narendra Mohan Sen*) (1887-1963) ஒரு இந்திய சுதந்திரப் போராட்ட வீரர் மற்றும் அனுசீலன் சமித்தியில் ஈடுபட்ட புரட்சியாளர் ஆவார்.
# நரேந்திர மோகன் சென்

## குறுகிய சுயசரிதை

நரேந்திர அனுசீலன் சமித்தி என்ற புரட்சிகர அமைப்பில் சேர்ந்தார். 1920 ஆம் ஆண்டுகளில் ஜதுகோபால் முகர்சி மற்றும் அனுசீலன் சமித்தி தலைமையிலானயுகாந்தரை ஒன்றிணைப்பதில் முக்கியப் பங்கு வகித்தார். இரு கட்சிகளும் பெரும் பின்னடைவை சந்தித்த பின்னர், பெரும்பாலான மூத்த தலைவர்கள் கைது செய்யப்பட்டனர்.
# அலினா பிவோல்

**அலினா பிவோல்** (*Alina Bivol*) உருசியாவைச் சேர்ந்த ஒரு சதுரங்க வீராங்கனையாவார்.  
பிவோலுக்கு 2013 ஆம் ஆண்டு பிவோலுக்கு பன்னாட்டு மாசுட்டர் என்ற பட்டம் வழங்கப்பட்டது. 2009 ஆம் ஆண்டு உருசிய நகரமான கிம்ரியில் நடைபெற்ற சதுரங்கப் போட்டியில் 10 ஆட்டங்களில் 6 புள்ளிகள் எடுத்தார். கோசுட்ரோமா நகரத்தில் நடைபெற்ற போட்டியில் 4.5/9 என்ற புள்ளிகளும் 2012 ஆம் ஆண்டு சிகோரின் நினைவு சதுரங்கப் போட்டியில் 5/9 என்ற புள்ளிகளும் ஈட்டினார்.  
2015 ஆம் ஆண்டில், இவர் உருசியாவின் 21 வயதுக்குட்பட்டோர் பெண்கள் போட்டியில் வென்றார். உலக இளையோர் சதுரங்கப் போட்டியில் இரண்டாவது இடத்தைப் பிடித்தார். இப்போட்டியில் நடாலியா புக்சாவை விட அரை புள்ளி பின்தங்கியிருந்தார்.
# நிரஞ்சன் சென்குப்தா

**நிரஞ்சன் சென்குப்தா** (*Niranjan Sengupta*) (26 ஜூலை 1904 - 4 செப்டம்பர் 1969) ஒரு வங்காள இந்திய புரட்சியாளர் மற்றும் சுதந்திர போராட்ட வீரர் ஆவார். அவர் இந்தியப் பொதுவுடமைக் கட்சி (மார்க்சிஸ்ட்) தலைவராக இருந்தார். இவர் பரிசலின் சலோகாதி மாவட்டத்தில் பிறந்தார்.
# நிரஞ்சன் சென்குப்தா

## புரட்சிகர நடவடிக்கைகள்

ரிப்பன் கல்லூரியில் இந்தியாவின் முதல் மாணவர் சங்க தேர்தலில் தலைவராக தேர்ந்தெடுக்கப்பட்டார். டாக்கா அனுசீலன் சமித்தியின் பாரிசல் கிளையின் தலைவராக இருந்தார். 1929 ஆம் ஆண்டு, நவ வன்முறைக் கூட்டமைப்பை உருவாக்க வழிவகுத்த தலைவர்களில் இவரும் ஒருவர்.  
1930 ஆம் ஆண்டு, மெச்சுபசார் வெடிகுண்டு வழக்கு தொடர்பாக, 23 பேருடன் கைது செய்யப்பட்டார். 1932 ஆம் ஆண்டில், அவர் மற்ற புரட்சியாளர்களுடன் அந்தமான் செல்லுலார் சிறைக்கு அனுப்பப்பட்டார். பொதுவுடைமை கருத்துக்களுடன் பழகினார்.  
பின்னர் அவர் மார்க்சிசுட் ஆனார். 1938 ஆம் ஆண்டு இந்திய பொதுவுடைமைக் கட்சியில் சேர்ந்தார். இந்திய பொதுவுடைமைக் கட்சி பொலிட்பீரோவால் அமைக்கப்பட்ட உள் குழுவின் ஏழு உறுப்பினர்களில் இவரும் ஒருவர். இந்த பொதுவுடைமை கட்சியின் உள்கட்சிப் போராட்டத்தின்போதும் அவருக்கு முக்கியப் பங்குண்டு. அவர் 1957 ஆம் ஆண்டு தேர்தலில் பிசப்பூரில் இருந்து மேற்கு வங்காளத்தின் சட்டமன்ற உறுப்பினராக தேர்ந்தெடுக்கப்பட்டார். இந்திய பொதுவுடைமை கட்சியில் ஏற்பட்ட பிளவுக்குப் பிறகு, நிரஞ்சன் இந்திய பொதுவுடைமை கட்சி (மார்க்சிஸ்ட்) உடன் இருந்தார். அவர் 1967 - 1968 மற்றும் 1969 ஆம் ஆண்டுகளில் மேற்கு வங்கத்தின் கூட்டணி அமைச்சராகவும் இருந்தார்.
# சகேயு

**சகேயு** (*Zacchaeus*, sometimes spelled **Zaccheus** ; , ** ; , "தூய்மையான, அப்பாவி") என்பவர் விவிலியத்தில் குறிப்பிடப்படும் எரிக்கோவில் இருந்த ஒரு தலைமை வரித் தண்டலர் ஆவார். இயேசுவைப் பார்ப்பதற்காக அத்திமரத்தில் ஏறிய ஆர்வத்திற்காகவும், தன் சொத்தில் பாதியை ஏழைகளுக்கு கொடுத்த பெருந்தன்மைக்காகவும் இவர் முதன்மையாக அறியப்படுகிறார். வரித் தண்டலர்களை துரோகிகள் (யூத சமூகத்துக்கு ஏதும் செய்யாமல் ரோமானியப் பேரரசுக்காக வேலை செய்தவர்கள்), ஊழல்வாதிகள் என்று மக்கள் அவர்களை மக்கள் இகழ்ந்து வெறுத்தனர். இவரது கதை லூக்கா நற்செய்தியில் காணப்படுகிறது.  
சாம்பிராணியின் இலபம் தரும் உற்பத்தியும், ஏற்றுமதி மையமுமாக எரிகோ நகரம் இருந்ததால், இவரது பதவிக்கு முக்கியத்துவம் வாய்ந்தாகவும், செல்வம் ஈட்டக்கூடியதாகவும் இருந்திருக்கும். இவர் குறித்த குறிப்பில், யெருசலேமுக்குச் செல்லும் இயேசு எரிகோ நகரின் வழியாகச் செல்கிறார் என்ற தகவலை சகேயு அறிந்தார். இயேசுவை பார்க்கவேண்டும் என்ற ஆர்வம் மிகுந்தவராக சகேயு இருந்தார். இயேசுவைச் வரும் வழியில் முன்னதாகவே இவர் வந்து சேர்ந்தார். இவர் உயரம் குறைவானவராக இருந்ததால், கூட்டத்தினால் இயேசுவைக் காண முடியவில்லை ( லூக்கா 19 :3). இதனால் சகேயு முன்னோக்கி ஓடிச் சென்று, இயேசு வரும் பாதையில் இருந்த ஒரு அத்திமரத்தில் அவரைக் காண்பதற்காக ஏறிக் கொண்டார். இயேசு அந்த இடத்தை அடைந்ததும், நின்று அத்திமரத்தை அண்ணாந்து பார்த்து சக்கேயுவின் பெயரைச் சொல்லி, கீழே இறங்கி வரும்படி அழைத்தார். ஏனென்றால் இயேசு இவரது வீட்டிற்குச் செல்ல விரும்பினார். ஒரு சமய போதகர்/தீர்க்கதரிசியான இயேசு, ஒரு பாவியின் வீட்டில் விருந்தினராக செல்லவிருப்பதைக் கண்டு கூட்டம் அதிர்ச்சியடைந்தது. மகிழ்ச்சியில் தன் வீட்டிற்கு இயேசுவை அழைத்துச் சென்ற இவர் "என்னுடைய ஆஸ்தியில் பாதியை இப்போதே ஏழைகளுக்கு நான் கொடுக்கப்போகிறேன்; நான் யாரிடமாவது அநியாயமாக பணம் வாங்கி இருந்தால் அதை நான்கு மடங்காக திருப்பித் தருகிறேன்" என்றார். இதைக் கேட்ட இயேசு "இன்றைக்கு இவருடைய பாவங்கள் எல்லாம் மன்னிக்கப்பட்டு இந்த வீட்டுக்கு மீட்பு வந்தது" என்றார்.
# லோங்கேவாலா

**லோங்கேவாலா** (*Longewala*), மேற்கு இந்தியாவில் உள்ள இராசத்தான் மாநிலத்தின் தார் பாலைவனத்தில் அமைந்த மார்வார் பிரதேசத்தில் உள்ள ஜெய்சல்மேர் மாவட்டத்தில் உள்ள சிற்றூர் ஆகும். இது இந்திய-பாகிஸ்தான் எல்லைப்புறத்தில் அமைந்த ஊராகும். 1971 இந்தியா-பாக்கிஸ்தான் போரின் ஒரு பகுதியாக நடைபெற்ற லோங்கேவாலா சண்டையின் போது பாகிஸ்தான் இராணுவம் தனது 39 போர் டாங்கிகளை இழந்ததுடன், 200 வீரர்கள் கொல்லப்பட்டனர்.மேலும் 500க்கும் மேற்பட்ட கவச வாகனங்கள் தாக்கி அழிக்கப்பட்டது.
# லோங்கேவாலா

## இதனையும் காண்க

- குல்தீப் சிங் சந்த்புரி
- லோங்கேவாலா சண்டை
# லோங்கேவாலா சண்டை

**லோங்கேவாலா சண்டை** ('Battle of Longewala'') (4–7 டிசம்பர் 1971) 1971 இந்தியா-பாக்கிஸ்தான் போரின் பகுதியாக இந்தியாவின் இராஜஸ்தான் மாநிலத்தின், பாகிஸ்தான் எல்லைப்புறத்தில் உள்ள லோங்கேவாலா கிராமத்தில் 4-7 டிசம்பர், 1971ஆம் ஆண்டில் நடைபெற்ற சண்டையைக் குறிக்கும். இச்சண்டை 4 போர் விமானங்களும், 120 இந்திய வீரர்களும் மற்றும் 2,000–3,000 வரையிலான பாகிஸ்தான் வீரர்களுடன் 30 முதல் 40 போர் டாங்கிகளுடன் போரிட்டனர்.  
போரின் முடிவில் பாகிஸ்தான் தோற்றது. பாகிஸ்தான் இராணுவம் தரப்பில் 200 வீரர்கள் கொல்லப்பட்டனர், 36 போர் டாங்கிகள் அழிக்கப்பட்டது, 500+ கவச வாகனங்கள் அழிக்கப்பட்டது.  
இப்போரில் வீர தீர சாகசங்கள் செய்த மேஜர் குல்தீப் சிங் சந்த்புரிக்கு இராணுவத்தில் வழங்கப்படும் இரண்டாவது உயரிய விருதான மகா வீர சக்கரம் வழங்கப்பட்டது.
# நிறமாக்கப்பட்ட பால்

**நிறமாக்கப்பட்ட பால்** (*Toned milk*) என்பது இந்திய நாட்டில் உருவாக்கப்பட்டது. இவை கொழுப்பு நீக்கப்பட்ட பால், தூள் நீக்கப்பட்ட பால் மற்றும் தண்ணீரை எருமைப் பாலுடன் சேர்த்து எருமைப்பாலைச் சிகிச்சை செய்யும் முறையாகும். இந்த செயல்முறை கொழுப்பின் அளவைக் குறைக்கிறது. கிடைக்கும் பாலின் அளவை அதிகரிக்கிறது. கொழுப்பு அல்லாத திடப்பொருட்களின் அளவை அசல் அளவுக்கு 'டன் உயர்த்துகிறது'. பாலின் விலை குறைகிறது. இது மிகவும் பரவலாகக் கிடைக்கிறது மற்றும் ஆடம்பர கொள்முதல் அல்லாதது.  
நிறமாக்கப்பட்ட பால் பெரும்பாலும் பால் உற்பத்தி மிகவும் குறைவாக இருக்கும். கிடைக்கக்கூடிய திறனுடன் ஒப்பிடும்போது தேவை மிக அதிகமாக இருக்கும் பகுதிகளில் பயன்படுத்தப்படுகிறது. இந்த சந்தர்ப்பங்களில், சிகிச்சையளிக்கப்படாத பாலில் கொழுப்பு அதிகமாக இருக்கும். மேலும் பால்-கொழுப்பை இயந்திரத்தனமாக அகற்றும் செயல்முறையில் செலவு தடையாக இருக்கும்.  
எருமைப் பாலில் 7-8% கொழுப்புச் சத்து உள்ளது. மேலும் கால்சியம் மற்றும் 9-10% கொழுப்பு அல்லாத திடப்பொருள்கள் உள்ளன. நிறமாக்கப்பட்ட செயல்முறையின் மூலம் கொழுப்பு உள்ளடக்கத்தை 3% ஆகக் குறைப்பதன் மூலம், கிடைக்கும் பால் அளவு கிட்டத்தட்ட மூன்று மடங்கு ஆக இருக்கும்.
# நிறமாக்கப்பட்ட பால்

## இரட்டை நிற பால்

இரட்டை நிறமுடைய பால் இதேபோன்ற தயாரிப்பு ஆகும். அங்கு பாலின் கொழுப்பு உள்ளடக்கம் 1.5% ஆகவும், கொழுப்பு அல்லாத திடப்பொருட்களின் உள்ளடக்கம் 9% ஆகவும் குறைக்கப்படுகிறது. வீடற்ற இளைஞர்கள் மற்றும் குறைந்த வருமானம் கொண்ட குடும்பங்களுக்கு இலவச விநியோகத்திற்காக இந்த தயாரிப்பு ஐக்கிய நாடுகளின் சிறுவர் நிதியமால் தயாரிக்கப்பட்டது. ஒற்றை நிற பால் போலல்லாமல், இரட்டை நிற பால் எப்போதும் பாச்சர்முறையில் தயார் செய்யப்படுகிறது.
# நிறமாக்கப்பட்ட பால்

## நிலையான பால்

இந்திய உணவுப் பாதுகாப்பு மற்றும் தர நிர்ணய ஆணையம் *நிலையான பாலை* வரையறுத்துள்ளது. குறைந்தபட்ச கொழுப்பு சதவீதம் 4.5-ஐக் கொண்ட பால், பசுவின் பால் அல்லது நிறமாக்கப்பட்ட எருமைப் பாலை விட 3.5% அதிகம். ஆனால் முழு பாலேடு எருமைப் பாலை விட (6.5%) குறைவாக உள்ளது. இது பால் கொழுப்பு / பாலேடு உள்ளடக்கத்தில் சமநிலைப்படுத்துகிறது.
# சிச்சோங்கி மாலியன் நீர்மின் நிலையம்

**சிச்சோங்கி மாலியன் நீர்மின் நிலையம்** (*Chichonki Malian Hydropower Plant*) பாக்கித்தான் நாட்டின் பஞ்சாப் மாகாணத்தின் சேய்க்குப்புரா நகரத்தில் அமைந்துள்ளது. லாகூர் நகரத்திலிருந்து 35 கிலோமீட்டர் தொலைவில் சேய்க்குப்புரா நகரம் அமைந்துள்ளது. இது மேல் செனாப் கால்வாயின் மீது ஒவ்வொன்றும் 4.4 மெகாவாட்திறன் உள்ள மூன்று அலகுகள் கொண்ட ஒரு சிறிய நதி நீர்மின் உற்பத்தி நிலையமாகும். ஒரு சிறிய நீர் மின் உற்பத்தி நிலையமான இது 1959 ஆம் ஆண்டு மே மாதம் 22.88 மில்லியன் கிகாவாட்டுமணி விலையில்லா மின்சாரத்தை உற்பத்தி செய்யும் திறன் கொண்ட நீர் மின் உற்பத்தி நிலையமாகத் தொடங்கப்பட்டது.
# பிஜாசன் மாதா கோயில், சல்கான்பூர்

**விந்தியவாசினி மாதா கோயில்** என்பது இந்தியாவின், மத்தியப் பிரதேச மாநிலம், ரெகிதிக்கு அருகிலுள்ள சல்கான்பூர் கிராமத்தில் 800 அடி குன்றின் உச்சியில் அமைந்துள்ள விந்தியவாசினி பீஜசன் தேவியின் (இந்து தெய்வமான துர்க்கையின் அவதாரங்களில் ஒன்று) ஒரு புனிதமான சித்பீடம் ஆகும். குன்றின் உச்சியை அடைய சுமார் 1400 படிகட்டுகள் ஏறவேண்டும். அடிவாரத்தில் இருந்து மேலே செல்ல சாலை வசதியும் செய்யப்பட்டுள்ளது. மேலும் கீழிருந்து மேலே செல்ல ரோப் கார் வசதியும் உள்ளது. ரோப் காரில் பத்து நிமிடங்களில் சென்றடையலாம்.
# பிஜாசன் மாதா கோயில், சல்கான்பூர்

## அமைவிடம்

சல்கான்பூரானது மத்தியப் பிரதேசத்தின் தலைநகரான போபாலில் இருந்து 70 கிமீ தொலைவில் அமைந்துள்ளது. இந்த கோயில் மிகவும் புனிதமான கோவில்களில் ஒன்றாக கருதப்படுகிறது.
# குல்தீப் சிங் சந்த்புரி

**பிரிகேடியர் குல்தீப் சிங் சந்த்புரி** (''Kuldip Singh Chandpuri') MVC, VSM (22 நவம்பர் 1940 – 17 நவம்பர் 2018) இந்தியத் தரைப்படையின் இராணுவ அதிகாரி ஆவார்.1971 இந்திய-பாகிஸ்தான் போரின் ஒரு பகுதியாக நடைபெற்ற லோங்கேவாலா சண்டையின் போது குல்தீப் சிங் சந்த்புரி காட்டிய வீரதீர செயல்களுக்காக மகா வீர சக்கரம் பெற்றவர். பிரிகேடியராக பதவி உயர்வு பெற்று ஓய்வு பெற்ற குல்தீப் சிங் சந்த்புரி தமது 78வது அகவையில் புற்று நோயால் மறைந்தார். குல்தீப் சிங் சந்த்புரியின் வீரதீரச் செயல்களை நினைவு கூறும் வகையில் பார்டர் திரைப்படம் தயாரிக்கப்பட்டது.
# ரெகிதி

**ரெகிதி** (*Rehti*) என்பது இந்திய மாநிலமான மத்திய பிரதேசத்தில் உள்ள செஹோர் மாவட்டத்தில் உள்ள ஒரு பேரூராட்சி ஆகும். ரெகிதி 15 வார்டுகளாகப் பிரிக்கப்பட்டு 5 ஆண்டுகளுக்கு ஒருமுறை உள்ளாட்சித் தேர்தல் நடத்தப்படுகிறது.
# ரெகிதி

## நிலவியல்

ரெகிதி இல் அமைந்துள்ளது. இந்த இடம் சராசரியாக 303 மீட்டர் (994 அடி) உயரத்தில் அமைந்துள்ளது. இது விந்தியாச்சல் மலைத்தொடருக்கு அருகில் அமைந்துள்ளது. மேலும் மலைகளால் சூழப்பட்டுள்ளது. இதன் அருகிலுள்ள வானூர்தி நிலையம் போபால் வானூர்தி நிலையம், அருகிலுள்ள தொடருந்து நிலையம் 37 கி.மீ. தொலைவில் உள்ள ஹோஷங்காபாத் தொடருந்து நிலையம் ஆகும்.
# ரெகிதி

## மக்கள்தொகையியல்

2011 ஆண்டைய இந்திய மக்கள் கணக்கெடுப்பின்படி, ரெகிதி பேரூராட்சியின் மக்கள் தொகை 11,611 ஆகும். இதில் 6,062 பேர் ஆண்கள் 5,549 பேர் பெண்களும் உள்ளனர். மக்கள் தொகையில் 0-6 வயதுக்குள் உள்ள குழந்தைகளின் எண்ணிக்கை 1,525 ஆகும். இது ரெகிதியின் மொத்த மக்கள் தொகையில் 13.13% ஆகும். ரெகிதி நகரின் கல்வியறிவு விகிதம் 80.57% ஆக உள்ளது. இது மாநில சராசரியான 69.32% ஐ விட கூடுதல் ஆகும். ரெகிதியில் கல்வியறிவு பெற்ற ஆடவர்கள் விகிதம் 88.03% என்றும், கல்வியறிவு பெற்ற பெண்கள் விகிதம் 72.50% என்றும் உள்ளது. ரெகிதி பேரூராட்சியில் மொத்தம் 2,215 வீடுகளுக்கு மேல் தண்ணீர், கழிவுநீர் போன்ற அடிப்படை வசதிகளை பெற்றுள்ளன. பேரூராட்சி எல்லைக்குள் சாலைகள் அமைக்கவும், அதன் அதிகார வரம்பிற்கு உட்பட்ட சொத்துக்களுக்கு வரி விதிக்கவும் இதன் உள்ளாட்சி நிர்வாகம் அங்கீகரிக்கப்பட்டுள்ளது.
# ரெகிதி

## வேலை விவரம்

ஊரின் மொத்த மக்கள்தொகையில், 3,738 பேர் வேலையிலோ அல்லது வணிக நடவடிக்கைகளிலோ ஈடுபட்டுள்ளனர். இதில் 3,130 பேர் ஆண்கள், 608 பேர் பெண்களாவர். மொத்த உழைக்கும் மக்களான 3,738 பேரில், 86.76% பேர் குறிப்பிடத்தக்க வேலைகளில் ஈடுபட்டுள்ளனர். ஆனால் 13.24% பேர் விளிம்பு நிலை வேலைகளில் ஈடுபட்டுள்ளனர்.
# ரெகிதி

## அணுகல்

ரெகிதி நகரானது மத்தியப் பிரதேசத்தின் தலைநகரான போபாலில் இருந்து 70 கி.மீ. தொலைவில் அமைந்துள்ளது. ரெகிதிதிக்கு பிற நகரங்களில் இருந்து பேருந்துகள் இயக்கப்படுகின்றன. அருகிலுள்ள தொடருந்து நிலையம் புதானி தொடருந்து நிலையம் ஆகும்.
# ரெகிதி

## முக்கிய இடங்கள்

ரெகிதிக்கு அருகில் உள்ள பிரபலமான தலமாக சல்கன்பூர் கோயில் உள்ளது. இது ரெகிதியிலிருந்து 5 கி.மீ. தொலைவில் உள்ளது. டெலவாடி காடுகள் இந்த நகருக்கு அருகிலேயே உள்ளது.
# மெந்தாவாய் பறக்கும் அணில்

**மெந்தாவாய் பறக்கும் அணில்** (*Mentawi flying squirrel*)(*அயோமைசு சிபோரா*) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவின் மெந்தாவாய் தீவுகளில் (சிபுரா மற்றும் வடக்கு பகாய்) மட்டுமே காணப்படும் அகணிய உயிரி ஆகும். இதன் இயற்கை வாழ்விடம் கடல் மட்டத்திற்கு மேலே க்கும் குறைவான தாழ்நில வெப்பமண்டல முதன்மை காடுகள் ஆகும்..இது வாழ்விட இழப்பால் அச்சுறுத்தப்படுகிறது.
# பறக்கும் குள்ள அணில்

**பறக்கும் குள்ள அணில்** *(Pygmy flying squirrel)(பெட்டாயூரிலசு*) என்பது பறக்கும் அணில் பேரினமாகும். இந்த பேரினத்தின் கீழ் மூன்று சிற்றினங்கள் உள்ளன.
# பறக்கும் குள்ள அணில்

## சிற்றினங்கள்

- சிறிய குள்ள பறக்கும் அணில் *பெட்டாயூரிலசு* *எமிலியா* தாமசு, 1908
- கோசு குள்ள பறக்கும் அணில் *பெட்டாயூரிலசு* *கோசி* (தாமசு, 1900)
- சிலாங்கூர் குள்ள பறக்கும் அணில் *பெட்டாயூரிலசு* *கின்லோச்சி* (இராபின்சன் மற்றும் குளோசு, 1911)
# மெபோ பெரும் பறக்கும் அணில்

**மெபோ பெரும் பறக்கும் அணில்** (*Mebo giant flying squirrel*)(*பெட்டாவூரிசுடா சையான்ஜெனிசு*) என்பது சையூரிடே குடும்பத்தில் உள்ள கொறிக்கும் அணில் சிற்றினமாகும். இது முதன்முதலில் 2013-ல் இந்தியாவின் அருணாச்சலப் பிரதேசத்தின் மேல் சியாங் மாவட்டத்தின் கிழக்கு இமயமலைக் காடுகளிலிருந்து விவரிக்கப்பட்டது.  
மிசிமி பெரும் பறக்கும் அணில் மற்றும் மெச்சுகா பெரும் பறக்கும் அணில் ஆகியவற்றுடன் அருணாச்சல பிரதேசத்தில் சமீபத்தில் கண்டுபிடிக்கப்பட்ட மூன்று பறக்கும் அணில் சிற்றினங்களில் இதுவும் ஒன்றாகும்.
# நீண்டவால் பெரும் எலி

**நீண்டவால் பெரும் எலி** (*Long-tailed giant rat*)(*லியோபோல்டாமிசு சபானசு*) என்பது முரிடே குடும்பத்தில் உள்ள கொறிக்கும் சிற்றினமாகும்.
# நீண்டவால் பெரும் எலி

## வாழிடம்

இது வங்காளதேசம், கம்போடியா, இந்தோனேசியா, லாவோஸ், மலேசியா, தாய்லாந்து மற்றும் வியட்நாம் ஆகிய நாடுகளில் காணப்படுகிறது. இது முக்கியமாகத் தென்கிழக்கு ஆசியாவின் பல பகுதிகளில் தாழ்நிலம், மலை மற்றும் கீழ் மலைக் காடுகளில் வாழ்கிறது. பொதுவாக இது கடல் மட்டத்திலிருந்து சுமார் 1200 மீட்டர் உயரம் வரை உள்ள பகுதிகளில் காணப்படும்.
# மெந்தாவாய் நீண்டவால் பெரும் எலி

**மெந்தாவாய்** **நீண்டவால் பெரும் எலி** (*Mentawai long-tailed giant rat*)(*லியோபோல்டாமிசு சிபோரானசு*) என்பது முரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவின் சுமத்ராவின் மேற்கு கடற்கரையில் உள்ள மெந்தாவாய் தீவுகளின் தீவுக்கூட்டத்தில் காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.
# காட்டூர்

**காட்டூர்** (*Kattur*) என்ற பெயரில் உள்ள கட்டுரைகள்:
# காட்டூர்

## ஊர்கள்

- காட்டூர், தருமபுரி மாவட்டம்
- காட்டூர், திருவாரூர் மாவட்டம்
- காட்டூர் ஊராட்சி, தஞ்சாவூர்
- காட்டூர், பொன்னேரி
- காட்டூர், தஞ்சாவூர்
# காட்டூர்

## கோயில்கள்

- காட்டூர் காளியம்மன் கோயில்
- காட்டூர் சென்றாயப்பெருமாள் கோயில்
- காட்டூர் நீலியம்மன் கோயில்
- காட்டூர் புதூர் வெங்கடேசப் பெருமாள் கோயில்
- காட்டூர் சுந்தரேசுவரர் கோயில்
# மாயகொண்டா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1978 | நாகம்மா சி. கேசவமூர்த்தி | இந்திரா காங்கிரஸ் |  |
| 1983 | கே. ஜி. மகேஸ்வரப்பா | ஜனதா கட்சி |  |
| 1985 | கே. மல்லப்பா |  |  |
| 1989 | நாகம்மா சி. கேசவமூர்த்தி | இந்திய தேசிய காங்கிரஸ் |  |
| 1994 | எஸ். ஏ. ரவீந்திரநாத் | பாரதிய ஜனதா கட்சி |  |
| 1999 |  |  |  |
| 2004 |  |  |  |
| 2008 | எம். பசவராஜ நாயகா |  |  |
| 2013 | கே. சிவமூர்த்தி | இந்திய தேசிய காங்கிரஸ் |  |
| 2018 | என். லிங்கண்ணா | பாரதிய ஜனதா கட்சி |  |
| 2023 | கே. எஸ். பசவந்தப்பா | இந்திய தேசிய காங்கிரஸ் | } |
# உகாண்டா-தான்சானியா போர்

(சிவப்பு நிறம்) மற்றும் தான்சானியா (நீல நிறம்) காட்டும் வரைபடம்]]
**உகாண்டா-தான்சானிய போர்** (*Uganda–Tanzania War*) உகாண்டா நாட்டு சர்வாதிகாரி இடி அமீனை அதிபர் பதவியிலிருந்து விரட்டியடிப்பதற்காக, தான்சானியா அதிபர் ஜூலியஸ் நைரேரே தலைமையிலான படைகளும், உகாண்டா தேசிய விடுதலை முன்னணி படைகளும் இணைந்து உகாண்டா மீது போர் தொடுத்தனர். இப்போர் 9 அக்டோபர் 1978 முதல் 3 சூன் 1979 முடிய நடைபெற்றது. போரின் முடிவில் உகாண்டா தோற்றதால், அதன் அதிபர் இடி அமீன் நாட்டை விட்டு வெளியேறி, சௌதி அரேபியாவில் அடைக்கல்ம் அடைந்தார்.  
இப்போரில் இடி அமீனுக்கு நேரடியாக லிபியா மற்றும் பாலஸ்தீன வீரர்கள் பங்கு பெற்றனர். மேலும் சவூதி அரேபியா மற்றும் பாகிஸ்தான் முறமுகமாக ஆதரவு வழங்கியது. தான்சானியாவிற்கு ஆதரவாக உகாண்டா தேசிய விடுதலை முன்னணி வீரர்கள் மற்றும் மொசாம்பிக் வீரர்கள் பங்கு கொண்டனர்.
# உகாண்டா-தான்சானியா போர்

## இதனையும் காண்க

- ஜூலியஸ் நைரேரே
# ஏ. டி. ஆரியரத்தினா

சிறீ லங்காபிமான்ய **அகங்கமகே டியூடர் அரியரத்தினா** (*Ahangamage Tudor Ariyaratne*, , 5 நவம்பர் 1931 – 16 ஏப்ரல் 2024) இலங்கை செயற்பாட்டாளரும், சர்வோதய இயக்கத்தைப் பின்பற்றி இலங்கையில் 1958 ஆம் ஆண்டில் சர்வோதய சிரமதான இயக்கத்தை நிறுவியவரும் ஆவார். இவர் 2015 செப்டம்பர் 10 இல் இலங்கை அரசியலமைப்புப் பேரவையின் உறுப்பினராக நியமிக்கப்பட்டார். பௌத்த அறிஞரும், காந்தியவாதியுமான இவருக்கு 1969-ல் ரமோன் மக்சேசே விருதும், 1991-இல் ஜம்னாலால் பஜாஜ் விருதும், 1996-இல் காந்தி அமைதிப் பரிசும் வழங்கப்பட்டது.
# ஏ. டி. ஆரியரத்தினா

## மறைவு

ஆரியரத்தினா 2024 ஏப்பிரல் 16 அன்று தனது 92-ஆவது அகவையில் கொழும்பில் உள்ள ஒரு தனியார் மருத்துவமனையில் காலமானார்.
# பத்ராவதி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | டி. டி. சீதாராம ராவ் | இந்திய தேசிய காங்கிரஸ் |
| 1962 | டி. டி. தேவேந்திரப்பா |  |
| 1967 | அப்துல் குத்தூஸ் அன்வர் | பிரஜா சோசலிச கட்சி |
| 1972 | இந்திய தேசிய காங்கிரஸ் |  |
| 1978 | ஜி. ராஜசேகர் | இந்திரா காங்கிரஸ் |
| 1983 | சாலேர் எஸ். சித்தப்பா | ஜனதா கட்சி |
| 1985 | சுயேச்சை |  |
| 1989 | எஸ். இசாமியா | இந்திய தேசிய காங்கிரஸ் |
| 1994 | எம். ஜெ. அப்பாஜி | சுயேச்சை |
| 1999 |  |  |
| 2004 | பி. கே. சங்கமேஸ்வரா |  |
| 2008 | இந்திய தேசிய காங்கிரஸ் |  |
| 2013 | எம். ஜெ. அப்பாஜி | மதச்சார்பற்ற ஜனதா தளம் |
| 2018 | பி. கே. சங்கமேஸ்வரா | இந்திய தேசிய காங்கிரஸ் |
| 2023 | } |  |
# சஞ்சய் குமார் குப்தா

**சஞ்சய் குமார் குப்தா** (*Sanjay Kumar Gupta*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகார் மாநிலம் சீயோகரைச் சேர்ந்தவர். சஞ்சய் குமார் குப்தா 2020ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தளம் சார்பில் பேல்சந்த் சட்டமன்றத் தேர்தலில் போட்டியிட்டு வெற்றி பெற்றார். மேலும் 2003 முதல் 2004 வரையும் மற்றும் 2005 முதல் 2010 வரை பேல்சந்த் சட்டமன்றத் தொகுதியின் சட்டமன்ற உறுப்பினராகவும் பணியாற்றியுள்ளார். 2020ஆம் ஆண்டு நடைபெற்ற சட்டமன்றத் தேர்தலில் வெற்றி பெற்றதன் மூலம் மூன்றாவது முறையாகச் சட்டமன்ற உறுப்பினராகப் பதவியேற்றார்.
# பெரும் காட்டுக்கீச்சான்

**பெரும் காட்டுக்கீச்சான்** (*Large woodshrike*)(*தெப்ரோதோர்னிசு விர்காடசு*) என்பது தென்கிழக்கு ஆசியா, சுமத்திரா, சாவகம் மற்றும் போர்னியோவில் காணப்படும் பறவைச் சிற்றினம் ஆகும். மிதவெப்பக் காடுகள், மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடு ஆகியவை இதன் இயற்கை வாழ்விடங்களாகும் .
# பெரும் காட்டுக்கீச்சான்

## வகைப்பாட்டியல்

இது பொதுவாக வாங்கிடே குடும்பத்தில் வைக்கப்படுகிறது. மலபார் காட்டுக்கீச்சான் சில சமயங்களில் பெரிய காட்டுக்கீச்சான் உடன் ஒத்ததாகக் கருதப்படுகிறது.
# பெரும் காட்டுக்கீச்சான்

## வகைப்பாட்டியல்

### துணையினங்கள்

பத்து துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:  
- *தெ. வி. பெல்விகசு* (ஹாட்சன், 1837) - கிழக்கு இமயமலை முதல் வடக்கு மியான்மர் வரை
- *தெ. வி. ஜுகன்சு* தீக்னன், 1948 - கிழக்கு மியான்மர், தெற்கு சீனா மற்றும் வடக்கு தாய்லாந்து
- *தெ. வி. வெர்னேய்* கின்னியர், 1924 - தென்கிழக்கு மியான்மர், தென்மேற்கு தாய்லாந்து மற்றும் வடக்கு மலாய் தீபகற்பம்
- *தெ. வி. அனெக்டென்சு* இராபின்சன் & குளோசு, 1918 - மத்திய மலாய் தீபகற்பம்
- *தெ. வி. ப்ரெடென்சிசு* இராபின்சன் & குளோசு, 1920 - தெற்கு மலாய் தீபகற்பம் மற்றும் வடக்கு சுமத்ரா
- *தெ. வி. விர்கேடசு* (தெம்னிக், 1824) - தெற்கு சுமத்ரா, சாவகம் மற்றும் பாலி
- *தெ. வி. ப்ரீனாடசு* புட்டிகோஃபர், 1887 – போர்னியோ
- *தெ. வி. மெகோன்ஜெனிசு* மேயர் தி ஷௌன்சீ, 1946 – தென்கிழக்கு தாய்லாந்து முதல் தெற்கு வியட்நாம்
- *தெ. வி. கைனனசு* ஓகில்வி-கிராண்ட், 1910 - வடக்கு லாவோசு, வடக்கு வியட்நாம் மற்றும் ஆய்னான் (தென்கிழக்கு சீனாவில்)
- *தெ. வி.* லாடூச்சி கின்னியர், 1925 - தெற்கு சீனா
# சோடியம் அறுகுளோரோயிரிடேட்டு(III)

இரிடியம் உலோகத்துடன் NaCl மற்றும் Cl<sub>2</sub> சேர்த்து சூடாக்குவதன் மூலமும் இதை தயாரிக்கலாம்.
# சோடியம் அறுகுளோரோயிரிடேட்டு(III)

## வேதி வினைகள்

சோடியம் அறுகுளோரோயிரிடேட்டு(III) 110° செல்சியசு வெப்பநிலையில் நீரிழப்பு அடையும். மேலும் 550° செல்சியசு வெப்பநிலையில் சிதைவடைந்து பகுதிப் பொருட்களாக மீள்கிறது.
:2 Na<sub>3</sub>IrCl<sub>6</sub> ⇌ 2 Ir + 6 NaCl + 3 Cl<sub>2</sub>  
சோடியம் அறுகுளோரோயிரிடேட்டு(III) 450° செல்சியசு வெப்பநிலையில் காற்றில் ஆக்சிசனேற்றம் அடைகிறது.  
145° செல்சியசு வெப்பநிலையில் மூடிய குழாயில் அமோனியா நீருடன் வினைபுரிந்து [Ir(NH<sub>3</sub>)<sub>6</sub>]Cl<sub>3</sub> சேர்மத்தைக் கொடுக்கிறது.
# இரிடியம்(II) குளோரைடு

**இரிடியம்(II) குளோரைடு** (*Iridium(II) chloride*) IrCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரிடியமும் ஐதரோ குளோரிக் அமிலமும் சேர்ந்து இந்த உலோக உப்பு உருவாகிறது.
# இரிடியம்(II) குளோரைடு

## தயாரிப்பு

தூள் செய்யப்பட்ட உலோக இரிடியத்துடன் குளோரின் வாயுவைச் சேர்த்து சூடாக்கப்படும் போது இரிடியம்(II) குளோரைடு உருவாகிறது.:  
::Ir + Cl<sub>2</sub> -> IrCl<sub>2</sub>  
இரிடியம்(III) குளோரைடு மற்றும் உலோக இரிடியம் ஆகியவற்றுக்கு இடையேயான வினையிலும்
இரிடியம்(II) குளோரைடு தயாரிக்கப்படுகிறது.
::2IrCl<sub>3</sub> + Ir -> 3IrCl<sub>2</sub>
# இரிடியம்(II) குளோரைடு

## இயற்பியல் பண்புகள்

இரிடியம்(II) குளோரைடு பளபளப்பான கரும்-பச்சை படிகங்களாக உருவாகிறது. இவை நடைமுறையில் நீரில் கரையாது. அமிலங்கள் மற்றும் காரங்களில் சிறிதளவு கரையும். 773 ° செல்சியசு வெப்பநிலைக்கு சூடாக்கப்படும்போது இது உருகாமல் சிதைகிறது.  
ΔG (298 கெல்வின், கிலோயூல்/மோல்) உருவாக்கத்தின் நிலையான கிப்சு ஆற்றல் அளவு -139.7 ஆகும்.
# இரிடியம்(II) குளோரைடு

## வேதிப் பண்புகள்

இரிடியம்(II) குளோரைடை 773 ° செல்சியசு வெப்பநிலைக்கு சூடுபடுத்தினால் சமன்பாட்டில் கண்டவாறு சிதைக்வடைகிறது:  
::2IrCl<sub>2</sub> -> 2IrCl + Cl<sub>2</sub>  
798 ° செல்சியசுக்கு மேற்பட்ட வெப்பநிலையில் இது முழுமையாகச் சிதைவடைகிறது:  
::IrCl<sub>2</sub> -> Ir + Cl<sub>2</sub>
# பீட்ரைஸ் போர்டினாரி

**பீட்ரைஸ்** " **பைஸ்** " **டி ஃபோல்கோ போர்டினாரி** ( ; 1265 &#x2013; 8 அல்லது 19 ஜூன் 1290) ஒரு இத்தாலியப் பெண்மணி, டான்டே அலிகியேரியின் *வீடா நுவாவின்* முக்கிய உத்வேகமாக பொதுவாக அடையாளம் காணப்பட்டவர், மேலும் அவரது கதைக் கவிதையின் கடைசி புத்தகத்தில் அவரது வழிகாட்டியாகச் செயல்படும் **பீட்ரைஸுடன்** அடையாளம் காணப்பட்டவர். *தெய்வீக நகைச்சுவை* ( *லா டிவினா காமெடியா* ), *பாரடிசோ* மற்றும் முந்தைய *பர்கடோரியோவின்* முடிவின் போது. *நகைச்சுவையில்*, பீட்ரைஸ் தெய்வீக கருணை மற்றும் இறையியலைக் குறிக்கிறது.
# அன்புத்தோழி ஜெயஸ்ரீ

**அன்புத்தோழி ஜெயஸ்ரீ** (*Anbuthozhi Jayashree*) இந்தியாவின் தமிழ்நாடு மாநிலத்தைச் சேர்ந்த கவிஞர் ஆவார். எட்டு கவிதைத் தொகுப்புகளை எழுதி வெளியிட்டு உள்ளார். ஒரு கவிஞராகவும், வானொலி நிகழ்ச்சித் தொகுப்பாளராகவும், தன்னம்பிக்கைப் பேச்சாளராகவும், மனநல ஆலோசகராகவும் பல்துறைகளில் இயங்கி வருகிறார். தமிழக அரசின் தமிழ் வளர்ச்சித் துறையின் 2019 ஆம் ஆண்டிற்கான சிறந்த மகளிர் இலக்கியம் விருது உட்பட பலவிருதுகளைப் பெற்றுள்ளார். தமிழகமெங்கும் அழைப்பின் பெயரில் பல்வேறு கல்லூரிகளுக்குச் சிறப்பு விரிவுரையாளராகச் சென்று தன்னம்பிக்கைப் பேச்சாளராகவும், மனநல ஆலோசகராகவும் இயங்கிவருகிறார்.
# அன்புத்தோழி ஜெயஸ்ரீ

## வாழ்க்கைக் குறிப்பு

### பிறப்பும் கல்வியும்

நீலகிரி மாவட்டம் கூடலூரில் கொ.பா. சுப்ரமணியன், மகாலட்சுமி தம்பதியருக்கு மகளாகப் பிறந்தார். இவரது தந்தை மரபுக்கவிஞரும், தமிழாசிரியரும், வீணை இசை வல்லுநரும் ஆவார். ஐந்தாம் படிவம் வரையிலான ஆரம்பக் கல்வியினை கூடலூர் அரசு ஆரம்பப்பள்ளியில் படித்துவிட்டு அதன்பின் கூடலூர் பாத்திமா மகளிர் மேனிலைப்பள்ளியில் தனது கல்வியினை பத்தாம் வகுப்புவரை தொடர்ந்தார். தந்தையின் பணி ஓய்விற்குப் பின் இவரது குடும்பம் கோயம்புத்தூருக்கு குடிபெயர்ந்தது.  
கோவை பூ. சா. கோ. கன்யா குருகுலம் பெண்கள் பள்ளியில் சிறப்புத் தமிழ்ப்பாடப்பிரிவில் சேர்ந்து மேல்நிலைப் படிப்பை முடித்த பின்னர் கோவை சங்கரா அறிவியல் வணிகவியல் கல்லூரியில் இளங்கலை வணிக மேலாண்மையியல் பட்டம் பெற்றார். கோவை பாரதியார் பல்கலைக்கழகத்தில் சர்வதேச வணிக நிர்வாகவியலில் முதுகலைப்பட்டம் பெற்றார். 2021 ஆம் ஆண்டு ஆலோசனை உளவியலிலும் முதுநிலை அறிவியல் கல்வியைத் தொடர்ந்தார்.
# அன்புத்தோழி ஜெயஸ்ரீ

## வாழ்க்கைக் குறிப்பு

### தொழில்

கல்லூரிக் கல்வி முடித்தவுடன் கணிப்பொறி பயிற்சிமையம், கணிப்பொறி உதிரிபாக நிறுவனம், மென்பொருள் நிறுவனம், உடல் சீரமைப்பு ஆலோசனைமையம், தனியார் கூரியர் அலுவலகம் என சிறுசிறு பணிகளைச் செய்து பல்துறை அனுபவங்களைப் பெற்றார். கோவையில் பிரபலமான தனியார் நூற்பாலை உதிரிபாகங்கள் தயாரிக்கும் நிறுவனத்தில் ஏற்றுமதி இறக்குமதி நிர்வாகியாகவும் சிலஆண்டுகள் பணியாற்றினார். 2013 ஆம் ஆண்டு கோவை அகில இந்திய வானொலியில் தொகுப்பாளராகத் தேர்ந்தெடுக்கப்பட்டு பணிபுரிந்து வருகிறார். 2017 ஆம் ஆண்டு சென்னை பொதிகை தொலைக்காட்சி நிலைய செய்தி வாசிப்பாளராகத் தேர்ந்தெடுக்கப்பட்டு செய்தி வாசிப்பாளர் அனுபவமும் பெற்றுள்ளார்.
# அன்புத்தோழி ஜெயஸ்ரீ

## வாழ்க்கைக் குறிப்பு

### சமூக செயல்பாடுகள்

பெண்ணியம், கல்வியின் முக்கியத்துவம், இயற்கையைப் பேணுதல் போன்ற சமூக விழிப்புணர்வுப் பாடல்கள், நாடகங்கள் இயற்றி நீலகிரி மாவட்டத்தின் பழங்குடிகள், மலைவாழ் மக்களைச் சந்தித்து பல நிகழ்ச்சிகளை நடத்தியுள்ளார். அறிவொளி இயக்கம் வாயிலாக கல்விச் சேவைப் பணிகளையும், விழிப்புணர்வு உரைகளையும் பொதுமேடைகளில் வழங்கியுள்ளார். பெருந்தொற்றுக் காலத்தில் தன்னார்வலராக இணைந்து மனநல ஆலோசனைகள், தற்கொலைத் தடுப்பு வழிகாட்டல்கள், கவிதைகள் என மாணவர்களுக்கும், தோழமைகளுக்கும் தன்னம்பிக்கை உரைகள் வழங்கினார்.
# அன்புத்தோழி ஜெயஸ்ரீ

## வாழ்க்கைக் குறிப்பு

### இலக்கியப் பங்களிப்பு

சிறுவயதிலிருந்தே மேடைப்பேச்சு , கவிதை, கட்டுரை, ஓவியம், பாடல், நடனம், நாடகம் என பல் திறன்களை மேம்படுத்திக் கொள்வதில் ஆர்வமிக்கவராகத் திகழ்ந்தார். 1996 ஆம் ஆண்டு ஒரு கவிதைப் போட்டியில் முதல் பரிசு பெற்றமைக்காக கவிஞர். அறிவுமதி அவர்களின் கடைசி மழைத்துளி நூல் பரிசாகப் பெற்றதனால் ஊக்கம் பெற்று கவிஞராக உருவானார். ஒன்பதாவது வகுப்பில் படிக்கும்போது இவர் எழுதிய கவிதை இளைய சூரியன் என்ற சிற்றிதழில் வெளியானது.
பின்னாளில், கலைமாமணி ஆண்டாள் பிரியதர்சனி அவர்கள் தொகுத்த "உள்ளங்கையில் ஐம்பது வானம்" 50 பெண் கவிகளின் கவித்தொகுப்பில் இடம் பிடித்தார். மகாகவி பாரதிக்கான அர்ப்பணிப்பாக 'சொல் பாரதி சொல்' என்ற பன்னாட்டு கவிஞர்களின் கவிதைத் தொகுப்பு, தமிழ்நாடு கலை இலக்கிய மன்றம் தொகுத்த கவிதை நூலான 'நெய் மணக்கும் நெசவுக் கவிதைகள் பெண் படைப்பாளிகளின் லிமரைக்கூ தொகுப்பான 'இமையம் தொடும் இயைபுகள் ஆகியவற்றில் இவரது கவிதைகள் இடம்பெற்றுள்ளன. கோவை விஜயா பதிப்பக வெளியீடான 'சன்றோர்களின் பொன்மொழிகள்' நூலின் தொகுப்பாசிரியாராகவும் இவர் செயற்பட்டுள்ளார்.  
கணையாழி, ஆவநாழி, கவிதை உறவு, தூண்டில், இனிய நந்தவனம், பீப்பிள் டுடே, வளரி, நிகழ்காலம், நுட்பம்,, நமது மண் வாசம், ஏழைதாசன், முக்கனி என பல்வேறு இலக்கிய இதழ்கள், சிற்றிதழ்கள் மற்றும் மின்னிதழ்களில் இவரது படைப்புகள் வெளிவந்துள்ளன. 2023 ஆம் ஆண்டு அந்தமானில் நடைபெற்ற இரண்டாவது உலக ஐக்கூ மாநாட்டில் ஒருங்கிணைப்பாளராகச் செயல்பட்டார்.
# ஓசன்கேட்

***ஓசன்கேட் நிறுவனம்*** (*OceanGate*), ஐக்கிய அமெரிக்காவின் தனியார் ஆழ்கடல் சுற்றுலா நிறுவனம் ஆகும். இதன் தலைமையகம் வாஷிங்டன் மாகாணத்தின் *எவரெட்* நகரத்தில் உள்ளது. இதனை 2009ம் ஆண்டில் நிறுவியவர்கள் *ஸ்டோக்டன் ரஷ்* மற்றும் *குயில்லேர்மோ சோன்லீன்* ஆவர்.  
2012ல் முதல் பயணித்திலே வட அட்லாண்டிக் பெருங்கடலில் பனிப்பாறையில் மோதி, கடலடியில் மூழ்கிய டைட்டானிக் கப்பலின் பாகங்களை காண்பதற்கு, சுற்றுலா நோக்கத்திற்காக 6 பேர் பயணிக்கும் அளவிற்கு இரண்டு சிறிய நீர்மூழ்கிக் கப்பல்களை வாங்கினர். 2022ம் ஆண்டில் இப்பயணததிற்கு கட்டணமாக ஒரு நபருக்கு $ 2,50,000 அமெரிக்க டாலர்கள் வசூலித்தனர்.  
சூன், 2023ல் டைட்டானிக் கப்பலின் பாகங்களை காண்பதற்கு சென்ற *டைட்டான்* நீர்மூழ்கிக் கப்பல் வெடித்து சிதறியது. அதில் பயணித்த நீர்மூழ்கிக் கப்பலின் இணை நிறுவனர் *ஸ்டோக்டன் ரஷ்* உள்ளிட்ட 5 சுற்றுலா பயணியர் கொல்லப்பட்டனர்.இறந்தவர்களில் உடலையும், நீர் மூழ்கிக் கப்பலையும் மீட்பதற்கு தேடவும், மீட்கவும் பன்னாட்டு தேடுதல் வேட்டை துவக்கப்பட்டுள்ளது.22 சூன் 2023 அன்று கடலுடிக்கடியில் உடைந்த டைட்டானிக் கப்பலின் பாகங்கள் அருகே நீர்மூழ்கிக் கப்பலின் உடைந்த பாகங்கள் கண்டு பிடிக்கப்பட்டது.
# இரிடியம்(IV) புரோமைடு

**இரிடியம்(IV) புரோமைடு ** (*Iridium(IV) bromide*) IrBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரிடியம் புரோமின் தனிமங்களின் இருமச் சேர்மமாக இது கருதப்படுகிறது. இரிடியமும் ஐதரோ புரோமிக் அமிலமும் சேர்ந்து இந்த உலோக உப்பு உருவாகிறது.
# இரிடியம்(IV) புரோமைடு

## தயாரிப்பு

இரிடியம்(IV) ஆக்சைடு கரைசலுடன் ஐதரோபுரோமிக் அமிலத்தைச் சேர்த்து வினைபுரியச் செய்தால் இரிடியம்(IV) புரோமைடு கிடைக்கும்.
::IrO<sub>2</sub> + 4HBr -> IrBr<sub>4</sub> + 2H<sub>2</sub>O
# இரிடியம்(IV) புரோமைடு

## இயற்பியல் பண்புகள்

இரிடியம் டெட்ராபுரோமைடு சேர்மம் கருப்பு நிற படிகங்களாக உருவாகிறது . நீர் மற்றும் ஆல்ககாலில் இது கரையும்.
# இரிடியம்(IV) புரோமைடு

## வேதியியல் பண்புகள்

இரிடியம் டெட்ராபுரோமைடு தண்ணீருடன் வினைபுரியும்:
::IrBr<sub>4</sub> + 4H<sub>2</sub>O -> Ir(OH)<sub>4</sub> + 4HBr  
இரிடியம் டெட்ராபுரோமைடை சூடுபடுத்தினால் சிதைவடையும்:
::IrBr<sub>4</sub> -> Ir + 2Br<sub>2</sub>
# சூளை சீனிவாசப் பெருமாள் கோயில்

**சீனிவாசப் பெருமாள் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் சூளை புறநகர்ப் பகுதியில், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள ஒரு பெருமாள் கோயில் ஆகும். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் கோயில்களில் ஒன்றாகும்.
# கோத்தா டாமன்சாரா

**கோத்தா டாமன்சாரா** (மலாய்: *Kota Damansara*; ஆங்கிலம்: *Kota Damansara*); சீனம்: 哥打白沙罗) என்பது மலேசியா, சிலாங்கூர், பெட்டாலிங் மாவட்டத்தில் (*Petaling District*) 4,000 ஏக்கர் (16.2 ச.கி.மீ) பரப்பளவில் அமைந்துள்ள புறநகர்ப் பகுதி ஆகும்.  
அத்துடன் சுபாங் மற்றும் பெட்டாலிங் ஜெயா ஆகிய பெருநகரங்களுக்கு இடையே உள்ள ஒரு மாநிலச் சட்டமன்றத் தொகுதியும் ஆகும்.
# கோத்தா டாமன்சாரா

## பொது

சுல்தான் அப்துல் அசீஸ் சா வானூர்தி நிலையம் (*Sultan Abdul Aziz Shah Airport*) மற்றும் மலேசிய இரப்பர் ஆராய்ச்சி நிறுவனம் (*Rubber Research Institute of Malaysia*) ஆகியவை இந்த நகர்ப் பகுதிக்கு அருகில் அமைந்துள்ள குறிப்பிடத்தக்க இடங்கள்.  
கோத்தா டாமன்சாரா நகர்ப்பகுதி, சுங்கை பூலோ மக்களவை தொகுதியின் (*Sungai Buloh Parliamentary Constituency*) கீழ் வருகிறது. கோத்தா டாமன்சாரா; பெட்டாலிங் ஜெயா உத்தாரா 5 (**Seksyen PJU 5**) (*Petaling Jaya Utara 5*) என்றும் அறியப்படுகிறது.  
மலேசியப் பொதுத் தேர்தல், 2022 தேர்தலில், சுங்கை பூலோ மக்களவை தொகுதியின் மக்களவை உறுப்பினராக டத்தோ ரமணன் ராமகிருஷ்ணன் (*Ramanan Ramakrishnan*) தேர்ந்து எடுக்கப்பட்டு உள்ளார்.
# கோத்தா டாமன்சாரா

## வரலாறு

கோத்தா டாமன்சாரா நிறுவப்படுவதற்கு முன்பு, இந்த நகர்ப்புற பகுதி சுங்கை பூலோ வன காப்பகத்தின் (*Sungai Buloh Forest Reserve*) ஒரு பகுதியாக இருந்தது. சுங்கை பூலோ வனக் காப்பகம் 1898-இல் மலேசிய அரசிதழில் வெளியிடப்பட்டது; மற்றும் இது மலேசியாவின் மிகப் பழமையான வனக் காப்பகமாகும்.  
1992-ஆம் ஆண்டில், சிலாங்கூர் மாநில வளர்ச்சிக் கழகத்திற்கு (*Selangor State Development Corporation*) (**PKNS**); சுங்கை பூலோ வன காப்பகத்தின் ஒரு பகுதி வழங்கப்பட்டு; ஒரு புதிய நகரப் பகுதியை உருவாக்க உரிமை வழங்கப்பட்டது.